钦定古今图书集成/明伦汇编/氏族典/第382卷 > 李威
## 钦定古今图书集成/明伦汇编/氏族典/第382卷 > 李威

按《前秦录》：“威字伯龙，汉阳人，苟太后之姑子也。少与
魏王雄结为刎颈交。苻生屡欲杀坚，赖威营救得免，
坚深德之。及即位，以威为左仆射。威得幸于苟太后，
初谋弑生，及诛清河公法，皆威与太后潜决大谋。雅
重王猛之贤，劝坚以国事任之。进领护军，封建宁侯，
以功拜太尉，寻加侍中，卒谥烈。”